****

 **Obec Potok**

***Oznam o pridelení finančnej dotácie a zrealizovaní projektu***

 Obec Potok vďaka Miestnej akčnej skupine Malohont získala v rámci Grantového programu 2024 finančnú dotáciu vo výške 3.000,- Eur na vybudovanie prístrešku na autobusovej zastávke v obci Potok.

 Pridelené finančné prostriedky boli použité na nákup materiálu potrebného pri budovaní prístrešku. Prístrešok bol vybudovaný prostredníctvom dobrovoľníckej činnosti obyvateľov obce. Popri prístrešku boli vybudované aj kvetináče formou vyvýšených záhonov, v ktorých bude v jarnom období vysadená okrasná zeleň.

 Prístrešok bude slúžiť nielen občanom cestujúcich autobusovou dopravou, ale aj turistom a cyklistom na oddych či úkryt pred nepriaznivým počasím.

 Za uvedenú finančnú dotáciu ďakujeme.

 Roman Kulifaj v.r., starosta obce

 